CELEX: 32013R1405
Language: hu
Date: 2013-12-20 00:00:00
Title: A Bizottság 1405/2013/EU végrehajtási rendelete ( 2013. december 20. ) egyes áruk Kombinált Nómenklatúra szerinti besorolásáról

21.12.2013   
            
            
               HU
            
            
               Az Európai Unió Hivatalos Lapja
            
            
               L 349/91
            
         A BIZOTTSÁG 1405/2013/EU VÉGREHAJTÁSI RENDELETE
   (2013. december 20.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 20-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A következő összetételű termék:
                  
                              —
                           
                           
                              90,0–99,9 tömegszázalék etil-alkohol (fagyásgátló anyag),
                           
                        
                              —
                           
                           
                              adalékanyagok (denaturáló szerek):
                              
                                          —
                                       
                                       
                                          20 mg denatónium-benzoát tiszta alkohol literenként,
                                       
                                    
                                          —
                                       
                                       
                                          5 ml izopropil-alkohol tiszta alkohol literenként,
                                       
                                    
                                          —
                                       
                                       
                                          5 ml butil-alkohol vagy 10 ml metil-etil-keton tiszta alkohol literenként,
                                       
                                    
                        
                              —
                           
                           
                              1 g felületaktív anyag tiszta alkohol literenként.
                           
                        A denatónium-benzoát, izopropil-alkohol és butil-alkohol vagy metil-etil-keton hozzáadásával a termék emberi fogyasztásra alkalmatlanná válik.
                  A termék szállítása tartályban történik. Kiskereskedelmi kiszerelésben nem kapható.
                  A kísérő okmányok szerint a termék fagyásgátló folyadék előállítására szolgáló koncentrátum.
               
               
                  2207 20 00
               
               
                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 2207 és a 2207 20 00 KN-kód szövegezése határozza meg.
                  A termék magas etil-alkohol tartalma miatt fagyásgátló folyadékként való közvetlen felhasználásra alkalmatlan, ugyanis a keringő fagyásgátló folyadékkal érintkező elasztomerekkel történő nemkívánatos kémiai reakció minimalizálása érdekében vízzel kell hígítani. A termék ezért nem használható fel a 3820 vámtarifaszám alá tartozó fagyásgátló és jegesedésgátló folyadékként. A 3820 vtsz. alá sorolás ennélfogva kizárt.
                  Objektív tulajdonságai alapján – nevezetesen az etilalkohol nagy aránya és különböző denaturáló anyagok (denatónium-benzoát, izopropil-alkohol, butil-alkohol és metil-etil-keton) jelenléte, valamint az etilalkoholon kívüli fagyásgátló anyagok hiánya – a termék lényeges jellemzőjét a denaturált szesz adja.
                  Ezért a terméket a 2207 20 00 KN-kód alá, denaturált etil-alkoholként kell besorolni.